
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	21.09.2026.
	
	Nr. AMD-26-450-rs




	Par satiksmi filmēšanas laikā




[bookmark: _Hlk230075691]Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā SIA “CINEVILLA FILMS” 15.09.2026. iesniegumu par Vācijas daudz sēriju mākslas filmas “Cirks” filmēšanas darbiem:

1. Noteikt, ka:
1.1. tiks aizliegta transportlīdzekļu, izņemot transportlīdzekļus ar speciālām SIA “CINEVILLA FILMS” izsniegtām atļaujām atbilstoši paraugam pielikumā, apstāšanās un stāvēšana (izņemot invalīdu stāvvietas), kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:
1.1.1. no 23.09.2026. plkst. 19.00 līdz 26.09.2026. plkst. 23.30:
1.1.1.1 Alberta ielā;
1.1.1.2. Strēlnieku ielā, posmā no ēkas Strēlnieku ielā 5 līdz ēkai Strēlnieku ielā 7;
1.1.1.3. Antonijas ielā, pie ēkas Antonijas ielā 13 un pie ēkas Alberta ielā 1;
1.1.2. no 24.09.2026. plkst. 09.00 līdz 26.09.2025. plkst. 23.30:
1.1.2.1. Antonijas ielā, posmā no Dzirnavu ielas līdz Elizabetes ielai;
1.1.2.2. Strēlnieku ielā, posmā no Elizabetes ielas līdz Dzirnavu ielai;
1.1.2.3. Strēlnieku ielā, posmā no ēkas Elizabetes ielā 21A līdz ēkai Strēlnieku ielā 2A;
1.1.2.4. Dzirnavu ielā, posmā no Antonijas ielas līdz Strēlnieku ielai;
1.1.2.5. Emiļa Melngaiļa ielas labajā pusē, posmā no Antonijas ielas līdz Strēlnieku ielai;
1.2. 25.09.2026. no plkst. 10.30 līdz plkst. 23.59 nepieciešamības gadījumā līdz 3 minūtēm 4 reizes stundas laikā jeb kopumā 28 reizes tiks ierobežota vai slēgta transportlīdzekļu satiksme Alberta ielā, Alberta ielas un Antonijas ielas krustojumā un Alberta ielas un Strēlnieku ielas krustojumā;
1.3. no 25.09.2026. plkst. 06.00 līdz 26.09.2025. plkst. 23.30 tiks izslēgts ielu apgaismojums
1.3.1. Alberta ielā;
1.3.2. Strēlnieku ielā pie ēkas Strēlnieku ielā 5 pie pie ēkas Strēlnieku ielā 10;
1.3.3. Alberta ielas un Antonijas ielas krustojumā;
1.3.4. Alberta ielā pretim ēkām Alberta ielā 2A, 4, 10, un 12.

2. Par filmēšanas norisi ir atbildīga SIA “CINEVILLA FILMS” lokāciju menedžeris Frederiks Sebastians Anosovs (tālrunis 26606218, e-pasts: frederiksanosovs@gmail.com).

3. Rīgas valstspilsētas pašvaldības policijai:
3.1. nepieciešamības gadījumā pieprasīt SIA “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļauto vietu 1. punktā minētajās vietās norādītajā laikā;
3.2. ierobežot vai nepieciešamības gadījumā līdz 3 minūtēm slēgt transportlīdzekļu satiksmi un gājēju, velosipēdu un elektroskrejriteņu kustību 1.2. apakšpunktā minētajās vietās norādītajā laikā.

4. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

5. Sabiedrībai ar ierobežotu atbildību “A.K.7” nepieciešamības gadījumā nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

6. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu un demontāžu un montāžu.

7. Filmēšanas organizatore SIA “CINEVILLA FILMS”:
7.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;
7.2. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un satiksmes organizācijas tehnisko līdzekļu izvietošanu un demontāžu un montāžu;
7.3. veiks norēķinus ar sabiedrību ar ierobežotu atbildību “A.K.7” par 5. punktā minētajiem pakalpojumiem;
7.4. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;
7.5. nodrošinās operatīvā transporta satiksmi;
7.6. nodrošinās iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;
7.7. nodrošinās sabiedrisko kārtību filmēšanas norises vietās norādītajā laikā;
7.8. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

8. Rīgas valstspilsētas pašvaldības Centrālās administrācijas Komunikācijas pārvaldei:
8.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;
8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

